钦定古今图书集成/明伦汇编/氏族典/第241卷 > 张造
## 钦定古今图书集成/明伦汇编/氏族典/第241卷 > 张造

按《十国春秋》，“前蜀张造，龙州人，事唐僖宗，拜卫将军，
盖随驾五都之一也。已而授神策军使。僖宗幸兴元
时，遣高祖帅兵屯三泉，复命造与晋晖领四都兵屯
黑衣，修栈道以通往来。未几，为杨复恭所忌，斥为万
州刺史。时秦宗权党常厚屯白帝，为成汭将许存所
破，奔万州，造百计拒之，厚走绵州，万州以是得全。后”
从高祖官茂州刺史，无何卒。武成元年，高祖录旧功，
敕有司追赠加恩。